ciscoriordan/open-greek-corpus-annotations huggingface dataset:
lucianus.patriae-encomium 1
ὅτι μὲν οὐδὲν γλύκιον ἧς πατρίδος , φθάνει προτεθρυλημένον . ἆρʼ οὖν ἥδιον μὲν οὐδέν , σεμνότερον δέ τι καὶ θειότερον ἄλλο ; καὶ μὴν ὅσα σεμνὰ καὶ θεῖα νομίζουσιν ἄνθρωποι , τούτων πατρὶς αἰτία καὶ διδάσκαλος , γεννησαμένη καὶ ἀναθρεψαμένη καὶ παιδευσαμένη . πόλεων μὲν οὖν μεγέθη καὶ λαμπρότητας καὶ πολυτελείας κατασκευῶν θαυμάζουσι πολλοί , πατρίδας δὲ στέργουσι πάντες · καὶ τοσοῦτον οὐδεὶς ἐξηπατήθη τῶν καὶ πάνυ κεκρατημένων ὑπὸ τῆς κατὰ τὴν θέαν ἡδονῆς , ὡς ὑπὸ τῆς ὑπερβολῆς τῶν παρʼ ἄλλοις θαυμάτων λήθην ποιήσασθαι τῆς πατρίδος .
Lemmas: ὅτι μέν οὐδείς γλύκιος ἑός πατρίς , φθάνω προθρυλέω . ἆρα οὖν ἡδύς μέν οὐδείς , σεμνός δέ τις καί θεῖος ἄλλος ; καί μήν ὅσος σεμνός καί θεῖος νομίζω ἄνθρωπος , οὗτος πατρίς αἰτία καί διδάσκαλος , γεννάω καί ἀνατρέφω καί παιδεύω . πόλις μέν οὖν μέγεθος καί λαμπρότης καί πολυτέλεια κατασκευή θαυμάζω πολύς , πατρίς δέ στέργω πᾶς · καί τοσοῦτος οὐδείς ἐξαπατάω ὁ καί πάνυ κρατέω ὑπό ὁ κατά ὁ θέα ἡδονή , ὡς ὑπό ὁ ὑπερβολή ὁ παρά ἄλλος θαῦμα λήθη ποιέω ὁ πατρίς .
lucianus.patriae-encomium 2
ὅστις μὲν οὖν σεμνύνεται πολίτης ὢν εὐδαίμονος πόλεως , ἀγνοεῖν μοι δοκεῖ τίνα χρὴ τιμὴν ἀπονέμειν τῇ πατρίδι , καὶ ὁ τοιοῦτος δῆλός ἐστιν ἀχθόμενος ἄν , εἰ μετριωτέρας ἔλαχε τῆς πατρίδος · ἐμοὶ δὲ ἥδιον αὐτὸ τιμᾶν τὸ τῆς πατρίδος ὄνομα . πόλεις μὲν γὰρ παραβαλεῖν πειρωμένῳ προσήκει μέγεθος ἐξετάζειν καὶ κάλλος καὶ τὴν τῶν ὠνίων ἀφθονίαν · ὅπου δʼ αἵρεσίς ἐστι πόλεων , οὐδεὶς ἂν ἕλοιτο τὴν λαμπροτέραν ἐάσας τὴν πατρίδα , ἀλλʼ εὔξαιτο μὲν ἂν εἶναι καὶ τὴν πατρίδα ταῖς εὐδαίμοσι παραπλησίαν , ἕλοιτο δʼ ἂν τὴν ὁποιανοῦν .
Lemmas: ὅστις μέν οὖν σεμνύνω πολίτης εἰμί εὐδαίμων πόλις , ἀγνοέω ἐγώ δοκέω τίς χρή τιμή ἀπονέμω ὁ πατρίς , καί ὁ τοιοῦτος δῆλος εἰμί ἄχθομαι ἄν , εἰ μέτριος λαγχάνω ὁ πατρίς · ἐγώ δέ ἡδύς αὐτός τιμάω ὁ ὁ πατρίς ὄνομα . πόλις μέν γάρ παραβάλλω πειράω προσήκω μέγεθος ἐξετάζω καί κάλλος καί ὁ ὁ ὤνιος ἀφθονία · ὅπου δέ αἵρεσις εἰμί πόλις , οὐδείς ἄν αἱρέω ὁ λαμπρός ἐάω ὁ πατρίς , ἀλλά εὔχομαι μέν ἄν εἰμί καί ὁ πατρίς ὁ εὐδαίμων παραπλήσιος , αἱρέω δέ ἄν ὁ ὁποῖος .
lucianus.patriae-encomium 3
τὸ δʼ αὐτὸ τοῦτο καὶ οἱ δίκαιοι τῶν παίδων πράττουσιν καὶ οἱ χρηστοὶ τῶν πατέρων · οὔτε γὰρ νέος καλὸς κἀγαθὸς ἄλλον ἂν προτιμήσαι τοῦ πατρὸς οὔτε πατὴρ καταμελήσας τοῦ παιδὸς ἕτερον ἂν στέρξαι νέον , ἀλλὰ τοσοῦτόν γε οἱ πατέρες νικώμενοι προσνέμουσι τοῖς παισίν , ὥστε καὶ κάλλιστοι καὶ μέγιστοι καὶ τοῖς πᾶσιν ἄριστα κεκοσμημένοι οἱ παῖδες αὐτοῖς εἶναι δοκοῦσιν . ὅστις δὲ μὴ τοιοῦτός ἐστι δικαστὴς πρὸς τὸν υἱόν , οὐ δοκεῖ μοι πατρὸς ὀφθαλμοὺς ἔχειν .
Lemmas: ὁ δέ αὐτός οὗτος καί ὁ δίκαιος ὁ παῖς πράσσω καί ὁ χρηστός ὁ πατήρ · οὔτε γάρ νέος καλός ἀγαθός ἄλλος ἄν προτιμάω ὁ πατήρ οὔτε πατήρ καταμελέω ὁ παῖς ἕτερος ἄν στέργω νέος , ἀλλά τοσοῦτος γε ὁ πατήρ νικάω προσνέμω ὁ παῖς , ὥστε καί καλός καί μέγας καί ὁ πᾶς ἀγαθός κοσμέω ὁ παῖς αὐτός εἰμί δοκέω . ὅστις δέ μή τοιοῦτος εἰμί δικαστής πρός ὁ υἱός , οὐ δοκέω ἐγώ πατήρ ὀφθαλμός ἔχω .
lucianus.patriae-encomium 4
πατρίδος τοίνυν τὸ ὄνομα πρῶτον οἰκειότατον πάντων · οὐδὲν γὰρ ὅ τι τοῦ πατρὸς οἰκειότερον . εἰ δέ τις ἀπονέμει τῷ πατρὶ τὴν δικαίαν τιμήν , ὥσπερ καὶ ὁ νόμος καὶ ἡ φύσις κελεύει , προσηκόντως ἂν τὴν πατρίδα προτιμήσαι · καὶ γὰρ ὁ πατὴρ αὐτὸς τῆς πατρίδος κτῆμα καὶ ὁ τοῦ πατρὸς πατὴρ καὶ οἱ ἐκ τούτων οἰκεῖοι πάντες ἀνωτέρω , καὶ μέχρι θεῶν πατρῴων πρόεισιν ἀναβιβαζόμενον τὸ ὄνομα .
Lemmas: πατρίς τοίνυν ὁ ὄνομα πρῶτος οἰκεῖος πᾶς · οὐδείς γάρ ὅς τις ὁ πατήρ οἰκεῖος . εἰ δέ τις ἀπονέμω ὁ πατήρ ὁ δίκαιος τιμή , ὥσπερ καί ὁ νόμος καί ὁ φύσις κελεύω , προσηκόντως ἄν ὁ πατρίς προτιμάω · καί γάρ ὁ πατήρ αὐτός ὁ πατρίς κτῆμα καί ὁ ὁ πατήρ πατήρ καί ὁ ἐκ οὗτος οἰκεῖος πᾶς ἀνώτερος , καί μέχρι θεός πατρῷος πρόειμι ἀναβιβάζω ὁ ὄνομα .
lucianus.patriae-encomium 5
χαίρουσι καὶ θεοὶ πατρίσι καὶ πάντα μέν , ὡς εἰκός , ἐφορῶσι τὰ τῶν ἀνθρώπων , αὑτῶν ἡγούμενοι κτήματα πᾶσαν γῆν καὶ θάλασσαν , ἐφʼ ἧς δὲ ἕκαστος αὐτῶν ἐγένετο , προτιμᾷ τῶν ἄλλων ἁπασῶν πόλεων . καὶ πόλεις σεμνότεραι θεῶν πατρίδες καὶ νῆσοι θειότεραι παρʼ αἷς ὑμνεῖται γένεσις θεῶν . ἱερὰ γοῦν κεχαρισμένα ταῦτα νομίζεται τοῖς θεοῖς , ἐπειδὰν εἰς τοὺς οἰκείους ἕκαστος ἀφικόμενος ἱερουργῇ τόπους . εἰ δὲ θεοῖς τίμιον τὸ τῆς πατρίδος ὄνομα , πῶς οὐκ ἀνθρώποις γε πολὺ μᾶλλον ;
Lemmas: χαίρω καί θεός πατρίς καί πᾶς μέν , ὡς ἔοικα , ἐφοράω ὁ ὁ ἄνθρωπος , ἑαυτοῦ ἡγέομαι κτῆμα πᾶς γῆ καί θάλασσα , ἐπί ὅς δέ ἕκαστος αὐτός γίγνομαι , προτιμάω ὁ ἄλλος ἅπας πόλις . καί πόλις σεμνός θεός πατρίς καί νῆσος θεῖος παρά ὅς ὑμνέω γένεσις θεός . ἱερός γοῦν χαρίζω οὗτος νομίζω ὁ θεός , ἐπειδάν εἰς ὁ οἰκεῖος ἕκαστος ἀφικνέομαι ἱερουργέω τόπος . εἰ δέ θεός τίμιος ὁ ὁ πατρίς ὄνομα , πῶς οὐ ἄνθρωπος γε πολύς μάλα ;
lucianus.patriae-encomium 6
καὶ γὰρ εἶδε τὸν ἥλιον πρῶτον ἕκαστος ἀπὸ τῆς πατρίδος , ὡς καὶ τοῦτον τὸν θεόν , εἰ καὶ κοινός ἐστιν , ἀλλʼ οὖν ἑκάστῳ νομίζεσθαι πατρῷον διὰ τὴν πρώτην ἀπὸ τοῦ τόπου θέαν · καὶ φωνῆς ἐνταῦθα ἤρξατο τὰ ἐπιχώρια πρῶτα λαλεῖν μανθάνων καὶ θεοὺς ἐγνώρισεν . εἰ δέ τις τοιαύτης ἔλαχε πατρίδος , ὡς ἑτέρας δεηθῆναι πρὸς τὴν τῶν μειζόνων παιδείαν , ἀλλʼ οὖν ἐχέτω καὶ τούτων τῶν παιδευμάτων τῇ πατρίδι τὴν χάριν · οὐ γὰρ ἂν ἐγνώρισεν οὐδὲ πόλεως ὄνομα μὴ διὰ τὴν πατρίδα πόλιν εἶναι μαθών .
Lemmas: καί γάρ ὁράω ὁ ἥλιος πρῶτος ἕκαστος ἀπό ὁ πατρίς , ὡς καί οὗτος ὁ θεός , εἰ καί κοινός εἰμί , ἀλλά οὖν ἕκαστος νομίζω πατρῷος διά ὁ πρῶτος ἀπό ὁ τόπος θέα · καί φωνή ἐνταῦθα ἄρχω ὁ ἐπιχώριος πρῶτος λαλέω μανθάνω καί θεός γνωρίζω . εἰ δέ τις τοιοῦτος λαγχάνω πατρίς , ὡς ἕτερος δέω πρός ὁ ὁ μέγας παιδεία , ἀλλά οὖν ἔχω καί οὗτος ὁ παίδευμα ὁ πατρίς ὁ χάρις · οὐ γάρ ἄν γνωρίζω οὐδέ πόλις ὄνομα μή διά ὁ πατρίς πόλις εἰμί μανθάνω .
lucianus.patriae-encomium 7
πάντα δέ , οἶμαι · , παιδεύματα καὶ μαθήματα συλλέγουσιν ἄνθρωποι χρησιμωτέρους αὑτοὺς ἀπὸ τούτων ταῖς πατρίσι παρασκευάζοντες · κτῶνται δὲ καὶ χρήματα φιλοτιμίας ἕνεκεν τῆς εἰς τὰ κοινὰ τῆς πατρίδος δαπανήματα . καὶ εἰκότως , οἶμαι · δεῖ γὰρ οὐκ ἀχαρίστους εἶναι τοὺς τῶν μεγίστων τυχόντας εὐεργεσιῶν . ἀλλʼ εἰ τοῖς καθʼ ἕνα τις ἀπονέμει χάριν , ὥσπερ ἐστὶ δίκαιον , ἐπειδὰν εὖ πάθῃ πρός τινος , πολὺ μᾶλλον προσήκει τὴν πατρίδα τοῖς καθήκουσιν ἀμείβεσθαι · κακώσεως μὲν γὰρ γονέων εἰσὶ νόμοι παρὰ ταῖς πόλεσι , κοινὴν δὲ προσήκει πάντων μητέρα τὴν πατρίδα νομίζειν καὶ χαριστήρια τροφῶν ἀποδιδόναι καὶ τῆς τῶν νόμων αὐτῶν γνώσεως .
Lemmas: πᾶς δέ , οἴομαι · , παίδευμα καί μάθημα συλλέγω ἄνθρωπος χρήσιμος ἑαυτοῦ ἀπό οὗτος ὁ πατρίς παρασκευάζω · κτάομαι δέ καί χρῆμα φιλοτιμία ἕνεκα ὁ εἰς ὁ κοινός ὁ πατρίς δαπάνημα . καί ἔοικα , οἴομαι · δέω γάρ οὐ ἀχάριστος εἰμί ὁ ὁ μέγας τυγχάνω εὐεργεσία . ἀλλά εἰ ὁ κατά εἷς τις ἀπονέμω χάρις , ὥσπερ εἰμί δίκαιος , ἐπειδάν εὖ πάσχω πρός τις , πολύς μάλα προσήκω ὁ πατρίς ὁ καθήκω ἀμείβω · κάκωσις μέν γάρ γονεύς εἰμί νόμος παρά ὁ πόλις , κοινός δέ προσήκω πᾶς μήτηρ ὁ πατρίς νομίζω καί χαριστήριος τροφή ἀποδίδωμι καί ὁ ὁ νόμος αὐτός γνῶσις .
lucianus.patriae-encomium 8
ὤφθη δὲ οὐδεὶς οὕτως ἀμνήμων τῆς πατρίδος , ὡς ἐν ἄλλῃ πόλει γενόμενος ἀμελεῖν , ἀλλʼ οἵ τε κακοπραγοῦντες ἐν ταῖς ἀποδημίαις συνεχῶς ἀνακαλοῦσιν ὡς μέγιστον τῶν ἀγαθῶν ἡ πατρίς , οἵ τε εὐδαιμονοῦντες , ἂν καὶ τὰ ἄλλα εὖ πράττωσιν , τοῦτο γοῦν αὐτοῖς μέγιστον ἐνδεῖν νομίζουσιν τὸ μὴ τὴν πατρίδα οἰκεῖν , ἀλλὰ ξενιτεύειν · ὄνειδος γὰρ τὸ τῆς ξενιτείας . καὶ τοὺς κατὰ τὸν τῆς ἀποδημίας χρόνον λαμπροὺς γενομένους ἢ διὰ χρημάτων κτῆσιν ἢ διὰ τιμῆς δόξαν ἢ διὰ παιδείας μαρτυρίαν ἢ διʼ ἀνδρείας ἔπαινον ἔστιν ἰδεῖν εἰς τὴν πατρίδα πάντας ἐπειγομένους , ὡς οὐκ ἂν ἐν ἄλλοις βελτίοσιν ἐπιδειξαμένους τὰ αὑτῶν καλά · καὶ τοσούτῳ γε μᾶλλον ἕκαστος σπεύδει λαβέσθαι τῆς πατρίδος , ὅσῳπερ ἂν φαίνηται μειζόνων παρʼ ἄλλοις ἠξιωμένος .
Lemmas: ὁράω δέ οὐδείς οὕτως ἀμνήμων ὁ πατρίς , ὡς ἐν ἄλλος πόλις γίγνομαι ἀμελέω , ἀλλά ὁ τε κακοπραγέω ἐν ὁ ἀποδημία συνεχής ἀνακαλέω ὡς μέγας ὁ ἀγαθός ὁ πατρίς , ὁ τε εὐδαιμονέω , ἐάν καί ὁ ἄλλος εὖ πράσσω , οὗτος γοῦν αὐτός μέγας ἐνδέω νομίζω ὁ μή ὁ πατρίς οἰκέω , ἀλλά ξενιτεύω · ὄνειδος γάρ ὁ ὁ ξενιτεία . καί ὁ κατά ὁ ὁ ἀποδημία χρόνος λαμπρός γίγνομαι ἤ διά χρῆμα κτῆσις ἤ διά τιμή δόξα ἤ διά παιδεία μαρτυρία ἤ διά ἀνδρεία ἔπαινος εἰμί ὁράω εἰς ὁ πατρίς πᾶς ἐπείγω , ὡς οὐ ἄν ἐν ἄλλος ἀγαθός ἐπιδείκνυμι ὁ ἑαυτοῦ καλός · καί τοσοῦτος γε μάλα ἕκαστος σπεύδω λαμβάνω ὁ πατρίς , ὅσος ἄν φαίνω μέγας παρά ἄλλος ἀξιόω .
lucianus.patriae-encomium 9
ποθεινὴ μὲν οὖν καὶ νέοις ἡ πατρίς · τοῖς δὲ ἤδη γεγηρακόσιν ὅσῳ πλεῖον τοῦ φρονεῖν ἢ τοῖς νέοις μέτεστι , τοσούτῳ καὶ πλείων ἐγγίνεται πόθος τῆς πατρίδος · ἕκαστος γοῦν τῶν γεγηρακότων καὶ σπεύδει καὶ εὔχεται καταλῦσαι τὸν βίον ἐπὶ τῆς πατρίδος , ἵνʼ , ὅθεν ἤρξατο βιοῦν , ἐνταῦθα πάλιν καὶ τὸ σῶμα παρακατάθηται τῇ γῇ τῇ θρεψαμένῃ καὶ τῶν πατρῴων κοινωνήσῃ τάφων · δεινὸν γὰρ ἑκάστῳ δοκεῖ ξενίας ἁλίσκεσθαι καὶ μετὰ θάνατον , ἐν ἀλλοτρίᾳ κειμένῳ γῇ .
Lemmas: ποθεινός μέν οὖν καί νέος ὁ πατρίς · ὁ δέ ἤδη γηράσκω ὅσος πολύς ὁ φρονέω ἤ ὁ νέος μέτειμι , τοσοῦτος καί πολύς ἐγγίγνομαι πόθος ὁ πατρίς · ἕκαστος γοῦν ὁ γηράσκω καί σπεύδω καί εὔχομαι καταλύω ὁ βίος ἐπί ὁ πατρίς , ἵνα , ὅθεν ἄρχω βιόω , ἐνταῦθα πάλιν καί ὁ σῶμα παρακατατίθεμαι ὁ γῆ ὁ τρέφω καί ὁ πατρῷος κοινωνέω τάφος · δεινός γάρ ἕκαστος δοκέω ξενία ἁλίσκομαι καί μετά θάνατος , ἐν ἀλλότριος κεῖμαι γῆ .
lucianus.patriae-encomium 10
ὅσον δὲ τῆς εὐνοίας τῆς πρὸς τὰς πατρίδας μέτεστιν τοῖς ὡς ἀληθῶς γνησίοις πολίταις μάθοι τις ἂν ἐκ τῶν αὐτοχθόνων · οἱ μὲν γὰρ ἐπήλυδες καθάπερ νόθοι ῥᾳδίας ποιοῦνται τὰς μεταναστάσεις , τὸ μὲν τῆς πατρίδος ὄνομα μήτε εἰδότες μήτε στέργοντες , ἡγούμενοι δʼ ἁπανταχοῦ τῶν ἐπιτηδείων εὐπορήσειν , μέτρον εὐδαιμονίας τὰς τῆς γαστρὸς ἡδονὰς τιθέμενοι . οἷς δὲ καὶ μήτηρ ἡ πατρίς , ἀγαπῶσι τὴν γῆν ἐφʼ ἧς ἐγένοντο καὶ ἐτράφησαν , κἂν ὀλίγην ἔχωσι , κἂν τραχεῖαν καὶ λεπτόγεων · κἂν ἀπορῶσι τῆς γῆς ἐπαινέσαι τὴν ἀρετήν , τῶν γε ὑπὲρ τῆς πατρίδος οὐκ ἀπορήσουσιν ἐγκωμίων . ἀλλὰ κἂν ἴδωσιν ἑτέρους σεμνυνομένους πεδίοις ἀνειμένοις καὶ λειμῶσι φυτοῖς παντοδαποῖς διειλημμένοις , καὶ αὐτοὶ τῶν τῆς πατρίδος ἐγκωμίων οὐκ ἐπιλανθάνονται , τὴν δὲ ἱπποτρόφον ὑπερορῶντες τὴν κουροτρόφον ἐπαινοῦσι .
Lemmas: ὅσος δέ ὁ εὔνοια ὁ πρός ὁ πατρίς μέτειμι ὁ ὡς ἀληθής γνήσιος πολίτης μανθάνω τις ἄν ἐκ ὁ αὐτόχθων · ὁ μέν γάρ ἔπηλυς καθά νόθος ῥᾴδιος ποιέω ὁ μετανάστασις , ὁ μέν ὁ πατρίς ὄνομα μήτε οἶδα μήτε στέργω , ἡγέομαι δέ ἁπανταχοῦ ὁ ἐπιτήδειος εὐπορέω , μέτρον εὐδαιμονία ὁ ὁ γαστήρ ἡδονή τίθημι . ὅς δέ καί μήτηρ ὁ πατρίς , ἀγαπάω ὁ γῆ ἐπί ὅς γίγνομαι καί τρέφω , ἐάν ὀλίγος ἔχω , ἐάν τραχύς καί λεπτόγειος · ἐάν ἀφοράω ὁ γῆ ἐπαινέω ὁ ἀρετή , ὁ γε ὑπέρ ὁ πατρίς οὐ ἀπορέω ἐγκώμιον . ἀλλά ἐάν ὁράω ἕτερος σεμνύνω πεδίον ἀνίημι καί λειμών φυτόν παντοδαπός διαλαμβάνω , καί αὐτός ὁ ὁ πατρίς ἐγκώμιον οὐ ἐπιλανθάνομαι , ὁ δέ ἱπποτρόφος ὑπεροράω ὁ κουροτρόφος ἐπαινέω .
lucianus.patriae-encomium 11
καὶ σπεύδει τις εἰς τὴν πατρίδα , κἂν νησιώτης ᾖ , κἂν παρʼ ἄλλοις εὐδαιμονεῖν δύνηται , καὶ διδομένην ἀθανασίαν οὐ προσήσεται , προτιμῶν τὸν ἐπὶ τῆς πατρίδος τάφον , καὶ ὁ τῆς πατρίδος αὐτῷ καπνὸς λαμπρότερος ὀφθήσεται τοῦ παρʼ ἄλλοις πυρός .
Lemmas: καί σπεύδω τις εἰς ὁ πατρίς , ἐάν νησιώτης εἰμί , ἐάν παρά ἄλλος εὐδαιμονέω δύναμαι , καί δίδωμι ἀθανασία οὐ προσίημι , προτιμάω ὁ ἐπί ὁ πατρίς τάφος , καί ὁ ὁ πατρίς αὐτός καπνός λαμπρός ὁράω ὁ παρά ἄλλος πῦρ .
lucianus.patriae-encomium 12
οὕτω δὲ ἄρα τίμιον εἶναι δοκεῖ παρὰ πᾶσιν ἡ πατρίς , ὥστε καὶ τοὺς πανταχοῦ νομοθέτας ἴδοι τις ἂν ἐπὶ τοῖς μεγίστοις ἀδικήμασιν ὡς χαλεπωτάτην ἐπιβεβληκότας τὴν φυγὴν τιμωρίαν . καὶ οὐχ οἱ νομοθέται μὲν οὕτως ἔχουσιν , οἱ δὲ πιστευόμενοι τὰς στρατηγίας ἑτέρως , ἀλλʼ ἐν ταῖς μάχαις τὸ μέγιστόν ἐστι τῶν παραγγελμάτων τοῖς παραταττομένοις , ὡς ὑπὲρ πατρίδος αὐτοῖς ὁ πόλεμος , καὶ οὐδεὶς ὅστις ἂν ἀκούσας τούτου κακὸς εἶναι θέλῃ · ποιεῖ γὰρ τὸν δειλὸν ἀνδρεῖον τὸ τῆς πατρίδος ὄνομα .
Lemmas: οὕτως δέ ἄρα τίμιος εἰμί δοκέω παρά πᾶς ὁ πατρίς , ὥστε καί ὁ πανταχοῦ νομοθέτης ὁράω τις ἄν ἐπί ὁ μέγας ἀδίκημα ὡς χαλεπός ἐπιβάλλω ὁ φυγή τιμωρία . καί οὐ ὁ νομοθέτης μέν οὕτως ἔχω , ὁ δέ πιστεύω ὁ στρατηγία ἕτερος , ἀλλά ἐν ὁ μάχη ὁ μέγας εἰμί ὁ παράγγελμα ὁ παρατάσσω , ὡς ὑπέρ πατρίς αὐτός ὁ πόλεμος , καί οὐδείς ὅστις ἄν ἀκούω οὗτος κακός εἰμί ἐθέλω · ποιέω γάρ ὁ δειλός ἀνδρεῖος ὁ ὁ πατρίς ὄνομα .